Hin eiginlega tæknilega lausn við endurvinnslu pappírs er flókin og eru framleiðendur oft tregir til að láta eitthvað uppi um „ sína “ tæknilausn . Í örstuttu máli er vatnssósa blöndunni sprautað í þunnt lag á grind eða net þar sem vatnið lekur úr en trefjarnar festast saman . Þetta lag er svo pressað til þess að ná vatninu betur úr og síðan hitaþurrkað . Pappírinn , sem nú er orðinn til , er settur á stórar rúllur , allt að 10 metra langar og 20 tonn að þyngd , sem eru svo ýmist sendar heilar eða skornar niður í smærri einingar til verksmiðja sem vinna úr honum .